Source: http://docplayer.hu/574377-Tarsasagi-formak-es-azok-jellemzoi.html
Timestamp: 2018-12-09 22:23:37
Document Index: 28556170

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Társasági formák és azok jellemzői - PDF
Download "Társasági formák és azok jellemzői"
1 Társasági formák és azok jellemzői Az egyéni vállalkozás Az egyéni vállalkozás a természetes személy által rendszeresen, nyereség- és vagyonszerzés céljából, gazdasági kockázatvállalás mellett folytatott gazdasági tevékenység (2009. évi CXV tv.). Egyéni vállalkozó lehet: magyar állampolgár; olyan személy, aki a szabad mozgás és tartózkodás jogával tartózkodik Magyarországon; bevándorolt, letelepedett személy; tartózkodási engedéllyel rendelkező személy; hontalan személy. Nem lehet egyéni vállalkozó aki(t): nem rendelkezik működési engedéllyel (feltéve, ha jogszabály előírja); korlátozottan cselekvőképes,- illetve cselekvőképtelen személy; vagyon elleni,- gazdasági,- közélet tisztasága elleni bűncselekmény miatt szabadságvesztésre ítélték; gazdasági társaság korlátlanul felelős tagja (betéti társaság beltagja); egyéni céget alapított, annak fennállásáig. Az egyéni vállalkozói tevékenység megkezdését a települési önkormányzat jegyzőjénél kell bejelenteni (elektronikusan az ügyfélkapun keresztül is kezdeményezhető). Egyes egyéni vállalkozói tevékenység folytatása működési engedélyhez (pl. kereskedelmi tevékenység) és felelősségbiztosításhoz (pl. szállítmányozó, egészségügyi szolgáltató). Az egyéni vállalkozói tevékenység bármely tevékenység, melyet törvény nem tilt - a bejelentésről szóló, működéshez kapcsolódó azonosítókat tartalmazó igazolás átvételét követően kezdhető meg (az egyéni vállalkozói igazolvány kiváltása nem kötelező). Az egyéni vállalkozó a tevékenységéért teljes vagyonával felel. Megszűnés: az egyéni vállalkozók nyilvántartásából való törléssel. Szüneteltetés: 1 hónaptól 5 éves időtartamig bejelentési kötelezettség mellett. 1
2 A betéti társaság A betéti társaság létesítésére irányuló társasági szerződéssel a társaság tagjai üzletszerű, közös gazdasági tevékenység folytatására vállalnak kötelezettséget oly módon, hogy legalább egy tag (beltag) felelőssége a társasági vagyon által nem fedezett kötelezettségekért korlátlan és a többi beltaggal egyetemleges, míg legalább egy másik tag (kültag) csak a társasági szerződésben vállalt vagyoni betétje szolgáltatására köteles, a társaság kötelezettségeiért azonban a törvényben meghatározott kivétellel nem felel. A betéti társaság elnevezését vagy annak bt rövidítését a társaság cégnevében fel kell tüntetni. Főszabályként a beltag jogosult az üzletvezetésre, illetve a képviseleti joggal is ő rendelkezik. Kültag jogosult, ha a társasági szerződés ezt tartalmazza. Üzletvezetésre jogosult: ha a társaságnak nem maradt üzletvezetésre és képviseletre jogosult tagja. ( Ha a betéti társaságnak csak egyetlen olyan tagja van, aki elláthatja az üzletvezetést és a képviseletet, akkor ő erre időbeli korlátozás nélkül jogosult. Képviseleti joggal rendelkezik: ha a szervezeti képviselő, illetve a tagok gyűlése a kültag részére képviseletre meghatalmazást ad. Megszűnés: ha a társaságból valamelyik beltag kiválik, kivéve, ha az utolsó beltag kiválásától számított 3 hónapon belül új beltag belépését a cégbírósághoz bejelentik, illetve ha a kültagok elhatározzák a társaságnak közkereseti társaságként való továbbfolytatását és a szerződésmódosítást 3 hónapon belül benyújtják a cégbírósághoz. Korlátolt felelősségű társaság A korlátolt felelősségű társaság olyan gazdasági társaság, amely előre meghatározott összegű törzsbetétekből álló törzstőkével (jegyzett tőke) alakul, és amelynél a tag kötelezettsége a társasággal szemben csak törzsbetétének szolgáltatására és a társasági szerződésben esetleg megállapított egyéb vagyoni hozzájárulás szolgáltatására terjed ki. A társaság kötelezettségeiért a tag nem felel. A korlátolt felelősségű társaság elnevezést vagy annak kft rövidítését a társaság cégnevében fel kell tüntetni. 2
3 A kft. törzstőkéje az egyes tagok törzsbetéteinek összegéből áll ( ötszázezer forintnál kevesebb nem lehet ). A törzsbetét a tagok vagyoni hozzájárulása, amely lehet: pénzbeli hozzájárulás; nem pénzbeli hozzájárulás (apport bármilyen vagyoni értékkel rendelkező dolog, szellemi alkotás, vagyoni értékű jog). A társaság bejegyzésére csak azután kerülhet sor, ha a bejegyzési kérelem benyújtásáig a nem pénzbeli hozzájárulás eléri a törzstőke felét; minden egyes pénzbeli betétnek legalább a felét a társaság számlájára, vagy házipénztárba befizették. A társaság cégbejegyzésétől számított egy éven belül valamennyi pénzbetétet be kell fizetni. A társaság bejegyzését követően a tagok jogait és a társaság vagyonából őket megillető hányadot az üzletrész testesíti meg, melynek mértéke főszabályként a tagok törzsbetéteihez igazodik. Az egyszemélyes társaság esetén a társaság valamennyi üzletrészének tulajdonát egy tag szerzi meg. A társaság szervezete: taggyűlés (legfőbb szerv, melyet legalább évente egyszer össze kell hívni és akkor határozatképes, ha azon a törzstőke legalább fele vagy a leadhat szavazatok többsége képviselve van) ügyvezető (ellátja a társaság ügyeinek intézését, illetve a társaság képviseletét, aki lehet a tagok közül vagy kívülállók köréből választott személy) könyvvizsgáló (megválasztása nem kötelező) felügyelőbizottság (megválasztása nem kötelező) Megszűnés: a taggyűlés legalább háromnegyedes szótöbbséggel hozott határozatával. Részvénytársaság A részvénytársaság olyan gazdasági társaság, amely előre meghatározott számú és névértékű részvényből álló alaptőkével alakul. A tag kötelezettsége a részvény névértékének vagy kibocsátási értékének megfizetése. Nyilvánosan működő részvénytársaság esetén az értékpapír nyilvános forgalomba hozatallal kerül kibocsátásra, mely előre meg nem határozott befektetők részére történő forgalomba hozatalt jelent. 3
4 A zártkörűen működő részvénytársaság részvényei nem kerülnek nyilvános forgalomba. Az alaptőke a részvényesek befizetéseiből tevődik össze, melynek minimális összege zrt. esetén 5 millió forint, nyrt. esetén 20 millió forint. A részvény a tagsági jogokat megtestesítő, névre szóló értékpapír, melynek kibocsátási értékén az első eladási árat, névértékén pedig a részvényen feltüntetett értékét értjük. A részvénytársaság legfőbb szerve a közgyűlés, mely a részvényesek összességéből áll és évente legalább egyszer össze kell hívni. Akkor határozatképes, ha a szavazásra jogosultak több mint fele jelen van. A részvénytársaság ügyvezető szerve a 3-11 tagból álló igazgatóság, mely a részvénytársaságot harmadik személlyel szemben képviseli. Melyik társasági forma a legmegfelelőbb számunkra? Ahhoz, hogy fenti kérdést el tudjuk dönteni, az alábbiakat kell figyelembe venni: a tevékenység típusa és időtartama alapján: idényszerű tevékenység végzése esetén az egyéni vállalkozási formát célszerű választani, tekintettel arra, hogy költségkímélőbb, illetve egyszerűbb is egy vállalkozói engedély kiváltása a bt. vagy kft. alapításánál felmerülő ügyvédi és egyéb költségeknél (illetékek). Ha hosszabb távra tervez többféle tevékenységet végezni, akkor a bt. vagy kft. forma az ésszerűbb megoldás. a várható árbevétel nagysága és a kezdő tőke összege alapján: 1-1,5 millió forint tervezett árbevétel esetén az egyéni vállalkozás létrehozása, 2-5 millió forint tervezett árbevétel esetén bt., az előzőeknél magasabb árbevétel esetén pedig kft. alapítása célszerű. Az egyéni vállalkozás nem igényel kezdő tőkét, illetve a bt. alapítása sem kötött minimum alaptőkéhez. A kft. alapításához azonban legkevesebb forint törzstőke (egyszemélyes kft. esetén forint) szükséges. működéssel és adózással kapcsolatos kérdések alapján: egyes járulékos költségek (pl. könyvelés) szintén alacsonyabbak az egyéni vállalkozás esetében, tekintettel arra, hogy ebben a társasági formában megengedett az egyszeres könyvvitel. A bt. és a kft. kettős könyvvitel vezetésére kötelezett. 4
5 Az egyéni vállalkozó minimum a garantált bérminimum összege után fizet járulékot, majd a vállalkozói jövedelem után vállalkozói személyi jövedelemadót. Társas vállalkozás tagja esetében legalább a minimálbér után kell a járulékokat megfizetni. A cég által elért eredmény után pedig társasági adó fizetési kötelezettség keletkezik, a felvett osztalék után pedig osztalék adót kell fizetni. A cégalapítással kapcsolatos tudnivalók A cégalapítás első lépése a cégnév megválasztása, melynek az ország területén bejegyzett más cég elnevezésétől egyértelműen különböznie kell. A cég székhelye a Cégtörvény értelmében a cég bejegyzett irodája, a cég levelezési címe, ahol a cég gondoskodik a küldemények átvételéről, ahol a cég iratainak őrzése történik. A cég székhelyét cégtáblával kell jelölni. A cég központi ügyintézési helye eltérhet a székhelytől, mely esetben a székhely elsősorban adminisztratív funkciót tölt be (registred office), míg a központi ügyintézés helyén a cég érdemi irányítása, ügyintézés, illetve a döntéshozatali tevékenység folyik. A cég telephelye a tevékenység gyakorlásának a cég létesítő okiratában foglalt olyan tartós, önállósult, üzleti letelepedéssel járó helye, amely a cég székhelyétől eltérő helyen található. A cég fióktelepe pedig olyan telephely, amely más településen van, mint a cég székhelye. A cégbejegyzési (változásbejegyzési) eljárás: elektronikus nemperes eljárás, melynek során a jogi képviselet kötelező. A cégbejegyzésre (változásbejegyzésre) irányuló kérelmet a cég szervezeti képviselője jogi képviselője által aláírt elektronikus nyomtatványon köteles előterjeszteni a cég székhelye szerint illetékes cégbíróság felé, melyről a cégbíróság legkésőbb a kérelem benyújtását követő munkanapon elektronikus tanúsítványt küld a jogi képviselőnek (az elektronikus cégbejegyzési kérelmet a jogi képviselő a Cégszolgálatnak küldi meg). A cég a kérelem cégbírósághoz történő megérkezését követően más cégtől való megkülönböztetésére alkalmas cégjegyzékszámot kap, majd rögzítésre kerül a cég adószáma, valamint statisztikai számjele. Ezt követően kerül sor a kérelem formai szempontból történő megvizsgálására. Abban az esetben, ha a kérelemhez nem került csatolásra a nyomtatvány vagy a törvény által felsorolt 5
6 valamennyi szükséges okirat, illetve az illeték vagy a költségtérítés nem vagy csak részben került kifizetésre, a cégbíróság a kérelmet három munkanap lejártának napján hiánypótlási eljárás lefolytatása nélkül elutasítja. A cégbíróság nyolc munkanapon belül megvizsgálja, hogy a Cégtörvény által a cégformára előírt adatok, a létesítő okirat, valamint az egyéb csatolandó okiratok megfelelnek-e a jogszabályi rendelkezésnek. Ha a cégbíróság hiányosságot észlel, hiánypótlásra felszólító végzést küld ki. Amennyiben az abban megadott határidő (legfeljebb 45 nap) eredménytelenül telik el vagy a bejegyzést kérő azt hiányosan pótolta, a cégbíróság a cég bejegyzési (változásbejegyzési) kérelmét végzéssel elutasítja. A cégbíróság legkésőbb a cég bejegyzésére (változásbejegyzésre) irányuló kérelem érkezésétől számított 15 munkanapon belül köteles dönteni a bejegyzésről (változásbejegyzésről) vagy a kérelem elutasításáról, egyben kezdeményezi a bejegyzést (változásbejegyzést) elrendelő, illetőleg a bejegyzési (változásbejegyzési) kérelmet elutasító végzés jogi képviselő részére történő kézbesítését. A bejegyzési (változásbejegyzési) kérelmet elutasító végzés közlését követő 8 napon belül ismételten lehet kérni a cég bejegyzését (változásbejegyzését). A cég vezetője köteles a bejegyzést követő 8 napon belül bankszámla nyitásáról, valamint könyvelő megválasztásáról gondoskodni, illetve a kötelező bejelentéseket elvégezni, elvégeztetni (NAV, helyi önkormányzat, kamara) 6